**ПРОЕКТ**

**ДОГОВОР**

**№................/…………………..**

Днес...................20…… г., в гр. София между

**УМБАЛ “Света Екатерина” ЕАД**, със седалище и адрес: гр. София, бул. «П. Славейков» № 52а, вписано в търговския регистър на Агенцията по вписванията, ЕИК 831605845, представлявано от проф. д-р Г. Начев, д.м.н. – изпълнителен директор, наричано по-нататък в Договора **ВЪЗЛОЖИТЕЛ**, от една страна

и

**……………………………………,** със седалище и адрес на управление ………………………………………………….., ЕИК ……………………………………., представлявано от ……………………………………………….., наричано по-долу за краткост **ИЗПЪЛНИТЕЛ,** от друга страна,

във връзка с Решение № …………….. от ………………20…. год. на проф. д-р Г. Начев, д.м.н. – изпълнителен директор за определяне на изпълнител, след проведено публично състезание за възлагане на обществена поръчка с предмет: „Доставка, чрез покупка, на 4 (четири) броя санитарен автомобил /линейка/ по обособени позиции”, открита с Решение \_\_\_\_\_\_\_\_\_\_\_\_ от \_\_\_\_\_\_\_\_\_\_\_\_ г. и на основание чл. 112 от Закона за обществените поръчки (ЗОП), се сключи настоящият **договор под условие, в съответствие с чл. 114 от ЗОП, тъй като за него Възложителят не е осигурил финансиране. Договорът е с отложено изпълнение.**

Страните по него се споразумяха за следното:

1. **ПРЕДМЕТ НА ДОГОВОРА**

**Член 1. Предмет**

* 1. Възложителят възлага, а Изпълнителят приема да извърши **доставка,** **гаранционно и сервизно обслужване** на …… броя санитарен автомобил /линейка/,

По обособена позиция № …………

съгласно Техническата спецификация на Възложителя, (Приложения № [**●**]) и Техническо и Ценово предложение на Изпълнителя (Приложения № [**●**]), неразделна част от Договора и в съответствие с изискванията на настоящия Договор.

(1.2) Видът, техническите данни и характеристики на линейката/ите които следва да достави Изпълнителят, са подробно посочени в Техническата спецификация на Възложителя, (Приложения № [**●**]) и в Техническото предложение на Изпълнителя (Приложения № [**●**]), представляващи неразделна част от настоящия Договор.

(1.3) Изпълнителят се задължава да осигури гаранционно и сервизно обслужване и ремонт по заявка на Възложителя на доставената по ал. (1.1) линейка/и, в рамките на гаранционния срок по чл. 4, ал. 4.3. Условията на гаранционното и сервизно обслужване са описани в Техническото предложение на Изпълнителя и следва да отговарят на Техническата спецификация на Възложителя.

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) За изпълнението на предмета на Договора, Възложителят се задължава да заплати на Изпълнителя цена в размер на ………………………лева без ДДС (*с думи*:) и …………………………… лева (*с думи*) с включен ДДС, съгласно Ценовото му предложение, неразделна част от настоящия Договор.

(2.2) Цената по алинея 2.1 е за доставка на ……. брой линейка/и и гаранционно и сервизно обслужване в срока на гаранцията.

(2.3) Цената включва всички разходи и възнаграждения на Изпълнителя за изпълнение на предмета на обществената поръчка, като, но не само: дейностите посочени в Техническата спецификация на Възложителя, Техническото предложение на Изпълнителя, разходите за придобиване на линейката/ите в съответствие с техническите изисквания на възложителя, за доставка на линейката/ите, за транспортиране на линейката/ите до мястото за доставка, за заплащане на продуктова такса (екотакса), всички разходи свързани със съхраняване на линейката/ите до момента на предаване на владението върху линейката/ите на Възложителя, всички разходи за извършване на гаранционно и сервизно обслужване в срока на гаранцията (за труд, транспорт, съхраняване, резервни части, материали и консумативи), както и всички разходи за отстраняване от Изпълнителя на всички технически неизправности и повреди, възникнали не по вина на Възложителя.

(2.4) Посочените в настоящия Договор цени са крайни и остават непроменени за срока на действието му.

(2.5) Във връзка с възможността , която чл.114 от ЗОП предвижда, Възложителят посочва, че към датата на откриване на процедурата няма осигурено финансиране за поръчката.

(2.6) Всяка от страните може да поиска писмено прекратяване на договора, без предизвестие, след изтичане на тримесечен срок от сключването му, в случай на неосигурено финансиране.

**Член 3. Начин на плащане**

(3.1) Плащанията се извършват в български лева, с платежно нареждане по следната банкова сметка, посочена от Изпълнителя:[**●**]. Изпълнителят е длъжен да уведомява писмено Възложителя за всички последващи промени на банковата му сметка незабавно, но в срок не по-дълъг от 3 (*три*) дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка, са надлежно извършени.

(3.2) Плащането на цената по алинея (2.1) се извършва както следва:

* + 1. По искане на Изпълнителя, Възложителят заплаща доставката на линейката/ите, в срок от 60 (шестдесет) дни от приемане на доставката на линейката/ите и подписване на Приемо-предавателния протокол по алинея (5.3), съответно по алинея (5.5) след предоставяне на фактура, и подписване на Приемо-предавателния протокол по алинея (5.3), респективно по алинея (5.5) от настоящия договор.

(3.3) За дата на плащането, се счита датата на заверяване на банковата сметка на Изпълнителя със съответната дължима сума.

1. **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4.Срокове и място на доставка**

(4.1) Настоящият Договор влиза в сила от датата на подписването му. Срокът на настоящия Договор изтича след изтичането на гаранционният срок на линейката/ите и след удовлетворяването на всички претенции на Възложителя, свързани с изпълнението на настоящия договор.

(4.2) Срокът за доставката на линейката/ите е до 60 календарни дни, считано от датата на получаване на уведомлението за осигурено финансиране .

(4.3) Гаранционният срок на линейката/ите е …….. месеца или до достигане на ……………….. километра, според това кое от двете обстоятелства настъпи първо, считано от датата на предаването на владението на линейката на Възложителя *(посочва се срокът от Техническото предложение на Изпълнителят (Приложение № [****●****])).*

(4.4) Срокът на гаранцията на линейката/ите не може да е по-кратък от предоставения от производителя.

(4.5) Мястото на доставка на линейката/ите е в гр. София, бул. «П. Славейков» № 52а.

**Член 5. Условия на доставка**

(5.1) Изпълнителят се задължава да достави и предаде на Възложителя линейката/ите, предмет на доставка, окомплектована съгласно изискванията посочени в техническата спецификация.

(5.2) При доставката на линейката/ите, Изпълнителят предоставя на Възложителя надлежно оформена фактура – оригинал, подписана от Изпълнителя, съдържаща основание – номер на договора, номер на шаси, модел, марка и кубатура на автомобила.

(5.3) Доставката на линейката/ите, се удостоверява с подписване в два екземпляра на двустранен приемо-предавателен протокол от Страните или техни упълномощени представители, след проверка за: отсъствие на явни несъответствия, окомплектовката на доставката и представяне на документите в съответствие с алинея (5.1) и (5.2) и съответствие на линейката/ите с техническите характеристики, представени в Техническото предложение на Изпълнителя и Техническата спецификация на Възложителя. Приемо-предавателният протокол съдържа основанието за съставянето му (номер на договора), номер на шаси на автомобила, предмет на доставка. Проектът на Приемо-предавателен протокол се изготвя от Изпълнителя. С подписването на приемо-предавателния протокол по настоящата алинея се предава владението на линейката/ите на Възложителя.

(5.4) Изпълнителят уведомява Възложителя писмено в срок от 10 (десет) дни предварително за конкретните дати и час, от които линейката/ите ще бъде на разположение на Възложителя за извършване на проверките и подписване на приемо-предавателен протокол по алинея (5.3.). Изпълнителят осигурява на Възложителя необходимото според обстоятелствата време да направи прегледа за несъответствия, като същото не може да бъде по-кратко от 1 (един) ден от датата, на която Възложителят е започнал извършването на прегледа.

(5.5) При констатиране на явни несъответствия, по смисъла на алинея (5.6) на доставената линейка, Възложителят или упълномощено от него лице има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните несъответствия, съобразно алинея (5.6) и се определя срок за тяхното отстраняване. След отстраняване на несъответствията, Страните подписват двустранен Приемо-предавателен протокол за съответствие на линейката/ите с Техническата спецификация на Възложителя, Техническото предложение на Изпълнителя и клаузите на настоящия договор.

(5.6) При „Несъответствия“ (явни или скрити дефекти, липси, недостатъци, несъответствия на линейката/ите с Техническата спецификация на Възложителя и/или Техническото предложение на Изпълнителя и/или и с изискванията за окомплектовка на линейката и документите в съответствие с алинея (5.1) и (5.2)) се прилага някои от следните варианти:

(i) Изпълнителят заменя линейката/ите, нейна част, оборудването към нея, за които са констатирани несъответствия с такива, които притежават характеристиките в Техническата спецификация или по-високи, като това не води до промяна на предмета на поръчката и цената по Договора, посочена в Ценовата оферта на Изпълнителя, само когато несъответствието е открито преди регистрацията на линейката/ите в КАТ, в случаите при които се налага замяна на линейката/ите; или

(ii) Изпълнителят отстранява несъответствието в срок и по ред посочени от Възложителя в констативния протокол и/или съобразно гаранционните условия.

(5.7) В случай че несъответствието на доставената линейката/и е толкова съществено, че прилагането на някой от вариантите по алинея (5.6) ще доведе до промяна на предмета на поръчката, или в случай, че Изпълнителят забави доставката на линейката/ите или отстраняването на несъответствията с повече от 10 (десет) дни от срока, посочен в констативния протокол, Възложителят има право да прекрати Договора, Страните се споразумяват изрично, че прилагането на варианта по алинея (5.6), точка (i), а именно – замяна на несъответстваща линейка с нова, може да бъде извършено само до подписване на приемо-предавателния протокол по алинея (5.3) или (5.5) и преди регистрация на линейката/ите в КАТ.

(5.8) Подписването на приемо-предавателния протокол по алинея (5.3) или ал. (5.5) без забележки има силата на приемане на доставката от страна на Възложителя, освен в случаите на "скрити несъответствия“, които не могат да бъдат установени при обикновения преглед на линейката/ите или на несъответствия, проявили се в рамките на гаранционния срок. Приемането на доставката на линейката/ите с приемо-предавателния протокол няма отношение към установените впоследствие в гаранционния срок несъответствия, които Изпълнителят е длъжен да отстрани за своя сметка, в съответствие с гаранционните условия.

(5.9) В случаите на несъответствия, посочени в констативния протокол по алинея (5.5), Възложителят не дължи заплащане на цената по алинея (3.2.2) преди отстраняването им и изпълненията на останалите условия за плащане, предвидени в Договора.

(5.10) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

**Член 6. Преминаване на собствеността и риска**

(6.1) Рискът от случайно повреждане или погиване на линейката/ите, преминава върху Възложителя след подписването на приемо-предавателния протокол по алинея (5.3), респективно по ал. (5.5).

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Член 7.**

(7.1) Изпълнителят се задължава да достави линейката/ите, предмет на настоящия Договор, отговаряща на Техническото предложение на Изпълнителя, Техническата спецификация на Възложителя, и съгласно изискванията на настоящия Договор и придружени със съответните документи.

(7.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(7.3) Изпълнителят се задължава да подготви необходимите документи за регистрация на линейката/ите в КАТ и да я предаде на Възложителя, при условията и сроковете, посочени в този Договор и изискващи се от компетентните органи.

(7.4) Изпълнителят се задължава да предаде линейката/ите на Възложителя, като в периода от подписване на приемо-предавателния протокол по алинея (5.3), респективно по алинея (5.5), се задължава да полага за линейката/ите грижата на добър търговец, както и носи риска от случайно повреждане или погиване.

(7.5) Изпълнителят се задължава да извършва гаранционно и сервизно обслужване, както и ремонт по заявка на Възложител на линейката/ите в рамките на гаранционния срок, при условията и сроковете на този Договор, съответно при условията на гаранцията и съгласно Техническото предложение на Изпълнителя и Техническата спецификация на Възложителя.

(7.6) Изпълнителят се задължава да отстранява за своя сметка и в договорените срокове всички несъответствия на доставената линейка проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на несъответствия, както и при извършване на гаранционното и сервизното обслужване да влага само оригинални резервни части, материали и консумативи.

(7.7) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(7.8) Изпълнителят се задължава да съхранява всички документи по изпълнението на настоящия Договор за период до 5 (пет) години след датата на приключване и отчитане.

(7.9) Изпълнителят се задължава да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори, да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 5 (пет) години след приключването на проекта.

(7.10) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 ЗОП](http://web.apis.bg/p.php?i=2752471#p28982788).

(7.11) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Член 8.**

(8.1) Възложителят се задължава да заплати общата цена по алинея (2.1) от този Договор, съгласно условията и по начина, посочен в него.

(8.2) Възложителят или упълномощено от него лице се задължава да извърши проверка дали линейката/ите предмет на договора по реда на алинея (5.3) отговарят на договорените изисквания, в срок съгласно алинея (5.4).

(8.3) Възложителят има право да иска от Изпълнителя да изпълни доставката на линейката/ите в срок и без отклонения от договорените изисквания.

(8.4) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(8.5) Възложителят има право на рекламация за доставената по Договора линейка при условията посочени в настоящия Договор.

(8.6) Възложителят има право да изисква от Изпълнителя замяната на несъответстваща с Техническите спецификации и/или дефектна линейка само при условията на настоящия Договор и преди регистрацията ѝ в КАТ, както и отстраняване на несъответствия по реда и в сроковете, определени в настоящия Договор и в условията по гаранцията.

(8.7) Възложителят има право да откаже приемането на доставката изцяло или частично, когато Изпълнителят не спазва изискванията на Договора и Техническата спецификация изцяло или частично, докато Изпълнителят не изпълни изцяло своите задължения съгласно условията на Договора, както не изплати определената в договора цена и задържи изцяло или частично предоставената гаранция за изпълнение на договора.

(8.8) Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.

(8.9) Възложителят е длъжен да следи за сервизното обслужване на линейката/ите в рамките на гаранционния срок, при условията и сроковете на този Договор, съответно при условията на гаранцията.

(8.10) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ**

**Член 9.**

(9.1) Гаранционна отговорност

(9.1.1) Изпълнителят гарантира пълната функционална годност на доставената линейка съгласно договореното предназначение, както и съгласно Техническото предложение на Изпълнителя, Техническата спецификация на Възложителя и техническите стандарти за качество и безопасност съгласно българското и европейско законодателство.

(9.1.2) В рамките на гаранционния срок Изпълнителят отстранява със свои сили и средства всички повреди и/или несъответствия на линейката/ите, съответно подменя дефектирали части и/или компоненти с нови. Изпълнителят се задължава при отстраняване на повреди, дефекти или недостатъци, както и при извършване на гаранционното и сервизно обслужване да влага само оригинални резервни части, материали и консумативи.

(9.1.3) Съобщението на Възложителя за ремонт по заявка на Възложителя или упълномощено от него лице, настъпили повреди, рекламации, несъответствия и други може да бъде направено по факс, електронна поща или обикновена поща. Изпълнителят е длъжен да осигури преглед на линейката/ите от свои квалифицирани представители в срок до 2 (два) работни дни, от получаване на съобщението на Възложителя. След преглед на линейката/ите от квалифицирани представители на Изпълнителя се съставя констативен протокол в два еднообразни екземпляра за вида на повредата и/или несъответствието, работите, необходими за отстраняването ѝ, както и датата и часа на констатирането на повредата и/или несъответствието.

(9.1.4) Изпълнителят се задължава да отстрани настъпила повреда и/или несъответствие на линейка в договорен срок между Изпълнителя и Възложителя.

(9.2) Гаранционно и сервизно обслужване

(9.2.1) Изпълнителят се задължава да осигури на Възложителя сервизно обслужване на линейката/ите в гаранционния срок посочен в алинея (4.3), който започва да тече от датата на предаването на владението на линейката/ите на Възложителя. Изпълнителят се задължава да извършва с предимство сервизно обслужване на линейката/ите на Възложителя по време на целия гаранционен период.

1. **ГАРАНЦИЯ ЗА ИЗПЪЛНЕНИЕ.**

**Член 10. Размер и форма**

(10.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 2 % (два процента) от стойността на Договора по алинея (2.1) или сумата от ………… (..) лева;

(10.2) Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка.

**Член 11. Изисквания по отношение на** гаранцията

(11.1) Когато гаранцията се представя във вид на **парична сума**, то тя се внася по следната банкова сметка на Възложителя:

**Банка Интернешънъл Асет Банк АД, клон Галакси**

**IBAN:BG45IABG81231000185400,**

**BIC : IABGBGSF**

.

Всички банкови разходи, свързани с преводите на сумата са за сметка на Изпълнителя;

(11.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема, със срок на валидност - срокът на доставка по Договора, плюс 30 (тридесет) дни.

(11.3) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(11.4) Всички банкови разходи, свързани с обслужването на превода на гаранцията, включително при нейното възстановяване, и удължаване са за сметка на Изпълнителя.

**Чл. 12** **Застраховката**, която обезпечава изпълнението на договора, чрез покритие на отговорността на Изпълнителя, е със срок на валидност, срока на доставка по Договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при неизпълнение на договора и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Член 13. Задържане и освобождаване на гаранцията обезпечаваща изпълнението на Договора**

1. 1). Възложителят освобождава гаранцията за изпълнение на Договора на етапи и при условия, както следва:

(13.1.1) частично освобождаване в размер на 70 % (*седемдесет* *процента*) от стойността на Договора в размер на …. (…..) лева, в срок от 30 (*тридесет*)] дни, след приемане на доставката на линеката/ите и подписване на Приемо-предавателния протокол.

(13.1.2) частично освобождаване в размер на 30 % (*тридесет* *процента*) от стойността на Договора в размер на …. (…..) лева в срок от 30 (*тридесет*) дни, след изтичане на гаранционния срок на линеката/ите, посочен в алинея (4.5) от настоящия Договор при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

* 1. Ако Изпълнителят е представил банкова гаранция за изпълнение на Договора, преди частичното освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумата по алинея (13.1.1).

* 1. Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на алинея(13.1).

* 1. Възложителят не дължи лихви върху сумите по предоставените гаранции, независимо от формата под която са предоставени.

* 1. Гаранциите не се освобождават от Възложителя, ако в процеса на изпълнение на

Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

* 1. Възложителят има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

* 1. Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

* 1. В случай на задържане от Възложителя на суми от гаранциите, Изпълнителят е длъжен в срок до 10 (*десет*) дни да допълни съответната гаранция до размера, уговорен в алинея (11.1), като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да дозастрахова отговорността си до размера в алинея (11.1).

1. **НЕУСТОЙКИ**

**Член 14.**

(14.1) При забавено изпълнение на задължения по Договора от страна на Изпълнителя в нарушение на уговорените в този Договор срокове, същият заплаща на Възложителя неустойка в размер на 0,1 %, за всеки просрочен ден, но не повече от 5 % от цената на линейката/ите.

(14.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,01 % от дължимата сума за всеки просрочен ден, но не повече от 5 % от размера на забавеното плащане.

(14.3) Освен дължимите по алинея (14.1.) неустойки, при пълно неизпълнение (над десет пъти) на задълженията за сервизно и гаранционно обслужване и/или гаранционни ремонти, и/или ремонт по заявка на Възложителя, в срока на гаранцията на линейката/ите Изпълнителят дължи на Възложителя неустойка в размер на 10 % *(десет процента*) от цената по алинея (2.1.).

(14.4) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки.

(14.5.) Неустойките се заплащат незабавно, при поискване от Възложителя, по следната банкова сметка

IBAN: BG68IABG74913100772100,

BIC: IABGBGSF,

„Интернешънъл Асет Банк” АД.

(14.6) За неизпълнение на този Договор се считат случаите, в които в резултат на забавата по алинея (14.1) Възложителят не получи изпълнение на задължения по Договора от страна на Изпълнителя, както и когато Изпълнителят не изпълни задълженията си за сервизно и гаранционно обслужване и/или гаранционни ремонти, и/или ремонт по заявка на Възложителя, в срока на гаранцията на линейката/ите, като в този случай освен дължимата по алинея (14.1.) неустойка Изпълнителят дължи на Възложителя неустойка в размер на 2 % от цената на линейката/ите.

1. **ПОДИЗПЪЛНИТЕЛИ /в случай, че е приложимо/**

**Член 15.**

(15.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(15.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(15.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(15.4) Независимо от използването на подизпълнители, отговорността за изпълнение на настоящия Договор е на Изпълнителя.

(15.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя.

(15.6) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 16.**

(16.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(16.2) Разплащанията по алинея (16.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(16.3) Към искането по алинея (16.2) Изпълнителят предоставя становище, от което да е видно дали оспорва плащанията или част от тях като недължими.

(16.4) Възложителят има право да откаже плащане по алинея (16.2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 17.**

(17.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 60 дни.

(17.2) Възложителят може да прекрати Договора едностранно, без предизвестие с уведомление, изпратено до Изпълнителя:

1. когато Изпълнителят забави изпълнение на свое задължение по настоящия Договор с повече от 30 (тридесет) дни;
2. при системно (*три и повече пъти*) неизпълнение или забавено изпълнение на задълженията на Изпълнителя за гаранционно обслужване и/или извършване на гаранционен сервиз и/или ремонт по заявка на Възложителя;
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор.
4. при условията на алинея (5.7).

(17.3) Възложителят може да прекрати договора, без да дължи обезщетение на Изпълнителя за претърпени от прекратяването на Договора вреди, едностранно с 15 дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните, за извършените от страна на Изпълнителя и приети от Възложителя дейности.

(17.4) Възложителят прекратява Договора в случаите по чл.118, ал.1 от ЗОП, без да дължи обезщетение на Изпълнителя за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

(17.5) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(17.6) Възложителят може да развали Договора по реда и при условията предвидени в него или в приложимото законодателство.

**Член 18.**

Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Член 19.**

(19.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава към момента на настъпване на непреодолимата сила или не е информирала другата Страна за възникването на непреодолима сила.

(19.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(19.3)Докато трае непреодолимата сила, изпълнението на задължението се спира.

(19.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ**

**Член 20.**

(20.1) Изпълнителят се задължава да пази в поверителност и да не разкрива или разпространява информация за Възложителя, станала му известна при или по повод изпълнението на договора („Конфиденциална информация“). Конфиденциална информация включва, без да се ограничава до: обстоятелства, свързани с дейността, техническите процеси или финанси на Възложителя, както и информация свързана с персонала на Възложителя и неговите решения, свързани с изпълнението на договора.

(20.2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

(20.3) Изпълнителят няма право да дава публични изявления и съобщения, да разкрива или разгласява каквато и да е информация, която е получил във връзка с изпълнението на този договор, независимо дали е въз основа на данни и материали на Възложителя или на резултати от работата на Изпълнителя, без предварителното писмено съгласие на Възложителя, което съгласие няма да бъде безпричинно отказано или забавено.

1. **ДОПЪЛНИТЕЛНИ РАЗПОРЕДБИ**

**Член 21.**

За всички неуредени в настоящия Договор въпроси се прилага действащото българско законодателство.

**Член 22**.

(22.1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**…………………………

Адрес[●]

Телефон: [●]

Email: [●]

Факс:

**ЗА ИЗПЪЛНИТЕЛЯ:**………………………..

Адрес[●]

Телефон: [●]

Email: [●]

Факс:

(22.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(22.3) Страните се задължават да се информират взаимно за всяка промяна на правния си статут, адресите си на управление и другите данни посочени в алинея (22.4).

(22.4) Официална кореспонденция между Страните се разменя на:

**ЗА ВЪЗЛОЖИТЕЛЯ:**

Адрес[●]

Телефон: [●]

Email: [●]

Факс:

**ЗА ИЗПЪЛНИТЕЛЯ:**

Адрес[●]

Телефон: [●]

Email: [●]

Факс:

освен ако Страните не се информират писмено за промяна в горепосочените данни. При неуведомяване или несвоевременно уведомяване за промяна в горепосочените данни, кореспонденцията изпратена на адресите по настоящия член 22 се считат за валидно изпратени и получени от другата Страна.

(22.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 23**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 24**.

(24.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(24.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 25**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 26.**

Настоящият Договор се подписа в четири еднообразни екземпляра – три за Възложителя и един за Изпълнителя. Неразделна част от настоящия Договор са следните приложения:

1. *Приложение № 1* **-** Техническа спецификация на Възложителя;
2. *Приложение № 2 -* Техническо и Ценово предложение на Изпълнителя.

ВЪЗЛОЖИТЕЛ: ИЗПЪЛНИТЕЛ:

*…………………………….*

*Е. Стоянова – гл. счетоводител, УМБАЛ СВЕТА ЕКАТЕРИНА*

*………………………………….*

*Лице, упражняващо предварителен контрол*

*М. Грозева*

*………………………………….*

*Д-р Ивац Нацев – н-к отделение*

*Интензивно лечение на сърдечно оперирани лица*

*………………………………….*

*Д-р Филип Абединов – лекар в отделение*

*Интензивно лечение на сърдечно оперирани лица*

*…….................................*

*Г. Ганчева - юрист и н-к отдел “ППД“*

*………………………………….*

*Тони Кънчев – зав. Трансортен сектор*

*………………………………….*

*Инж. Г. Славков – зав. Техн. Служба*